b'\n_START_ARTICLE_\nBurung Kelicap Ranting\n_START_SECTION_\nCiri-ciri\n_START_PARAGRAPH_\nBurung Kelicap Ranting ialah haiwan yang tergolong dalam golongan benda hidup, alam\xc2\xa0: haiwan, filum\xc2\xa0: kordata, sub-filum\xc2\xa0: bertulang belakang (vertebrata), kelas\xc2\xa0: burung. Burung Kelicap Ranting adalah haiwan berdarah panas, mempunyai sayap dan tubuh yang diselubungi bulu pelepah. Paruh Burung Kelicap Ranting tidak bergigi._NEWLINE_Ukuran burung kelicap ranting adalah sekitar 11\xe2\x80\x9312 cm panjang. Burung kelicap ranting jantan mempunyai bahagian atas tubuh berwarna biru, sementara dada dan pangkal sayapnya berwarna jingga/oren dan bertukar putih dibahagian bawahnya. Manakala warna bagi burung kelicap ranting betina lebih pudar kebiruannya.\n_START_SECTION_\nMakanan\n_START_PARAGRAPH_\nMakanan utama burung kelicap ranting diperolehi dengan menangkap serangga ketika terbang. Namun mereka juga memakan serangga lain seperti anai-anai atau ulat pokok/batang yang boleh didapati ketika hinggap di tanah.\n_START_SECTION_\nPembiakan\n_START_PARAGRAPH_\nBurung Kelicap Ranting membiak dengan bertelur. Telur Burung Kelicap Ranting bercangkerang keras._NEWLINE_Burung Kelicap Ranting membiak di hutan-hutan kering, semak samun, kawasan buluh dan ditaman-taman. Ia akan membuat sarang dilubang-lubang pokok atau diantara batu batan, dimana sarangnya itu diperbuat daripada rumput rumput halus dan boleh bertelur diantara 3-5 biji.'